‘ซีพี’ หนีดอกขาขึ้น.!
สัญญาณ “ดอกเบี้ยขาขึ้น” เริ่มเปล่งประกายรัศมีมากขึ้น..แม้ว่าแต่ละธนาคารรอจังหวะเล่นทีเผลอ.! ปรับขึ้นอัตราดอกเบี้ยทั้ง “ขาฝาก” และ “ขากู้” ในช่วงระยะเวลาอันใกล้นี้ก็ตาม ด้วยรัศมีที่เปล่งประกายตรงนี้เอง จึงไปสะกิดหางตาเจ้าสัวธนินท์ เจียรวนนท์ นายใหญ่เครือเจริญโภคภัณฑ์..จนต้องทำอะไรซักอย่างแล้ว..!!?
16 ม.ค. 2562

สำนักข่าวรัชดา
สัญญาณ “ดอกเบี้ยขาขึ้น” เริ่มเปล่งประกายรัศมีมากขึ้น..แม้ว่าแต่ละธนาคารรอจังหวะเล่นทีเผลอ.! ปรับขึ้นอัตราดอกเบี้ยทั้ง “ขาฝาก” และ “ขากู้” ในช่วงระยะเวลาอันใกล้นี้ก็ตาม ด้วยรัศมีที่เปล่งประกายตรงนี้เอง จึงไปสะกิดหางตาเจ้าสัวธนินท์ เจียรวนนท์ นายใหญ่เครือเจริญโภคภัณฑ์..จนต้องทำอะไรซักอย่างแล้ว..!!?
และด้วยภาระดอกเบี้ยเงินกู้จำนวนมากมายของบริษัทในเครือซีพี..ที่กลายเป็นแรงกดดันผลกำไรบริษัทในเครือมาโดยตลอด หากธนาคารต่าง ๆ มีการปรับขึ้นอัตราดอกเบี้ยตามที่ส่งสัญญาณผ่านการขึ้นอัตราดอกเบี้ยเงินฝากมาก่อนหน้านี้ นั่นหมายถึงเป็นการตอกย้ำภาระดอกเบี้ยจ่ายเครือซีพี ที่ต้องเพิ่มขึ้นตามด้วยเช่นกัน
นั่นจึงเป็นที่มาของการออกหุ้นกู้รวดเดียว 3 บริษัท มูลค่ารวม 41,246 ล้านบาท เสนอขายให้กับนักลงทุนสถาบันและนักลงทุนทั่วไปภายในเดือน ม.ค.นี้
เริ่มจากบริษัท ซีพี ออลล์ จำกัด (มหาชน) หรือ CPALL ขายหุ้นกู้ 15,000 ล้านบาท จำนวน 4 ชุด โดยชุดที่ 1 หุ้นกู้อายุ 3 ปี มูลค่า 6,000 ล้านบาท อัตราดอกเบี้ยคงที่ 2.86% ต่อปี ชุดที่ 2 หุ้นกู้อายุ 8 ปี มูลค่า 3,500 ล้านบาท อัตราดอกเบี้ยคงที่ 3.95% ต่อปี
ชุดที่ 3 หุ้นกู้อายุ 10 ปี มูลค่า 3,000 ล้านบาท อัตราดอกเบี้ยคงที่ 4.12% ต่อปี ชุดที่ 4 หุ้นกู้อายุ 12 ปี มูลค่าไม่เกิน 6,500 ล้านบาท อัตราดอกเบี้ยคงที่ 4.40% ต่อปี เสนอขายผู้ลงทุนสถาบันผู้ลงทุนรายใหญ่ วันที่ 15-17 ม.ค. 2562 ด้วยอันดับความน่าเชื่อถือของหุ้นกู้ที่ระดับ “A” แนวโน้ม “Stable”
ตามมาติด ๆ คือบริษัท ทรู มูฟ เอช ยูนิเวอร์แซล คอมมิวนิเคชั่น จำกัด ในเครือทรู ขายหุ้นกู้มูลค่า 14,000 ล้านบาท จำนวน 2 ชุด โดยชุดที่ 1 หุ้นกู้อายุ 2 ปี มูลค่า 7,000 ล้านบาท อัตราดอกเบี้ยคงที่ 3.8% ต่อปี ชุดที่ 2 หุ้นกู้อายุ 5 ปี มูลค่า 13,000 ล้านบาท อัตราดอกเบี้ยคงที่ 5.1% ต่อปี
เสนอขายให้แก่ผู้ลงทุนสถาบันและผู้ลงทุนรายใหญ่ วันที่ 21-23 ม.ค. 2562 ด้วยอันดับความน่าเชื่อถือหุ้นกู้อยู่ที่ระดับ “BBB” แนวโน้ม “Stable”
ปิดท้ายด้วยลูกรักบริษัท ทรู คอร์ปอเรชั่น จำกัด (มหาชน) หรือ TRUE ขายหุ้นกู้มูลค่า 12,246 ล้านบาท อายุ 3 ปี มีอัตราดอกเบี้ยคงที่ 4.10% ต่อปี เสนอขายให้ผู้ลงทุนทั่วไปและนักลงทุนสถาบัน วันที่ 28-30 ม.ค. 2562 ด้วยอันดับความน่าเชื่อถือของหุ้นกู้อยู่ที่ “BBB+” แนวโน้ม “คงที่”
เป็นที่น่าตั้งคำถามว่า..ทำไมเครือซีพี ตัดสินใจขายหุ้น 3 บริษัท ภายในเดือนเดียว ที่สำคัญภายในเดือน ม.ค. 2562 ด้วย..หรือเครือซีพีได้รับสัญญาณอะไรจากธนาคารว่าจะขึ้นอัตราดอกเบี้ยเงินกู้เร็ว ๆ นี้..ใช่หรือไม่..!??
จนเป็นเหตุให้เครือซีพี..ต้องตัดหน้าชิงออกหุ้นกู้..เพื่อรีไฟแนนซ์เงินกู้เดิมซะก่อน..ลดความเสี่ยงภาระดอกเบี้ยจ่ายที่จะเพิ่มขึ้น ที่สำคัญด้วยอัตราคงที่ของดอกเบี้ยหุ้นกู้ดังกล่าว จึงเป็นการปิดความเสี่ยงจากอัตราดอกเบี้ยขาขึ้นอีกทางหนึ่งด้วย..!!
ดูจากไทม์ไลน์การออกหุ้นกู้เครือซีพี..ทำให้มโนไปว่าธนาคารต่าง ๆ “เตรียมขึ้นอัตราดอกเบี้ยเงินกู้” ช่วงเดือน ก.พ. 2562 นี้แล้วซินะ..!??
…อิ อิ อิ…